Adrian Monk

Adrian Monk glavni je lik američke kriminalističke TV-serije Monk koju prikazuje USA Network, a tumači ga izvrsni Tony Shalhoub. On je poznati bivši detektiv iz Odjela za ubistva policije San Franciska. Pati od ozbiljnog opsesivno-kompulzivnog poremećaja (OKP) i mnogobrojnih fobija koje su se još i pojačale nakon ubistva njegove žene Trudy, što je rezultiralo njegovom suspenzijom iz policije. Radi kao privatni policijski konsultant za ubistva i ide na terapiju s krajnjim ciljem da prebrodi svoju tugu, savlada svoj poremećaj i fobije i bude vraćen u službu detektiva.

Koautor serije David Hoberman kaže da je ovaj lik djelomično zasnovao na samom sebi, kao i na drugim fikcionalnim detektivima, npr., poručniku Columbu i Sherlocku Holmesu. Ostali kandidati za ulogu bili su Dave Foley, John Ritter, Henry Winkler, Stanley Tucci, Alfred Molina i Michael Richards. USA Network na kraju je odabrao Shalhouba jer su osjećali da on može "Monkov humor i strast prenijeti u život".Battaglio, Stephen (16. 8. 2002), "A Detective Story With Som Twists Monk: ABC loss was cable's gain", New York Daily News; preuzeto: 25. 12. 2008. Tucci i Molina pojavili su se kao gosti u seriji (prvi u "G. Monk i glumac", a drugi u "G. Monk i goli čovjek").

I Monk i Shalhoub dobili su mnoga priznanja. Monk je uvršten u listu 100 najvećih TV-likova svih vremena po izboru magazina Bravo, a Shalhoub je osvojio mnoge nagrade, uključujući Zlatni globus, tri Emmyja i dvije nagrade Ceha filmskih glumaca.
 Razvoj lika 
 Kreiranje  
Monk je originalno zamišljen kao "šašaviji i fizičkiji" clouseauovski tip lika.Erdmann & Block, str. 2.Gillies, Judith (20. 6. 2003), "TV Preview:'Monk' returns for more disorder-ly police work" , Pittsburgh Post-Gazette; preuzeto: 25. 12. 2008.Neumaier, Joe (24. 1. 2008),  "Monk Comes Clean", The Age; preuzeto: 20. 1. 2009. Međutim, Hoberman je došao na ideju o detektivu s OKP-om. To je bilo inspirirano njegovom ličnom borbom sa samodijagnosticiranim OKP-om; u intervjuu za Pittsburgh Post-Gazette izjavio je: "Poput Monka, ni ja nisam mogao hodati po pukotinama i morao sam dodirivati stubove. Nemam pojma zašto – ali ako ne bih uradio te stvari, desilo bi se nešto strašno."

Ostale inspiracije iz svijeta fikcije jesu ColumboStanley, Alessandra (18. 1. 2004), "Television; Murder, He Mumbled", The New York Times; preuzeto: 27. 12. 2008.Blum, David (5. 7. 2006), "Drama Without Much Mystery" , The New York Sun; preuzeto: 27. 12. 2008. i Sherlock Holmes, a njegova opsesija čistoćom i urednošću možda je hommage Herculeu Poirotu. Kao i Holmes (i povremeno Poirot), i Monk u pratnji ima pomoćnika s malo ili nimalo detektivskih sposobnosti, sličnog dr. Watsonu ili kapetanu Hastingsu.Erdmann & Block, str. 6. Monkova dva glavna saveznika iz redova policije, kapetan Stottlemeyer i poručnik Disher, reminiscencija su na inspektora Lestradea i višeg inspektora Jappa (dobrodušne, ali neefikasne policijske saveznike Holmesa i Poirota). U dodatku na ovo, Monk ima brata čije su sposobnosti još nevjerovatnije od njegovih, u stilu Mycrofta Holmesa.Erdmann & Block, str. 5.Stark, Template (24. 1. 2004), "Brother Bill Maher and Monk", Blogcritics; preuzeto: 27. 12. 2008.

Kad je pokušavao smisliti moguće ime za lik, koautor Andy Breckman odlučio je potražiti "jednostavno i jednosložno prezime".
 Odabir glumca  
mini|desno|250px|Shalhoub je odabran za ulogu jer su producenti osjećali da on može "Monkov humor i strast prenijeti u život".
Hoberman je otkrio da su audicije za odabir glumca bile "deprimirajuće".Erdmann & Block, str. 3. Izvršni potpredsjednik USA Networka Jeff Wachtel izjavio je da je potraga za pravim glumcem za ulogu Monka bila "pakao".Erdmann & Block, str. 4. Nakon 2 godine rada na razvoju serije, filmski producenti još uvijek nisu bili našli glumca koji bi igrao ulogu. Iako je u razmatranju bio Michael Richards, distributori serije, ABC i Touchstone, zabrinuli su se da bi mu publika "dodijelila" više komičnu ulogu nakon njegove prethodne uloge Cosma Kramera u Seinfeldu.Hoberman, David (2002), Monk, Season 1, Mr. Monk and His Origins [DVD], Universal Studios. Nakon što je odustao od Monka, Richards je glumio u drugoj seriji o privatnom detektivu (The Michael Richards Show), koja je otkazana nakon samo šest epizoda.Tucker, Ken (15. 11. 2004), "Q&A With Michael Richards", New York Magazine; preuzeto: 27. 12. 2008.

Nakon što je scenarij za Monka prodan USA Networku, ta TV-mreža razmatrala je malo glumaca za ulogu, uključujući Davea Foleyja i Johna Papera.
 Osobnost 
U scenariju za pilot-epizodu Monk je opisan kao "Henrik VIII modernih dana", s tim što je Jevrej. U uvodnoj sceni te epizode Monk ispituje mjesto ubistva Nicole Vasques i pronalazi nekoliko važnih tragova, ali često prekida sam sebe razmišljajući naglas je li mu ostao uključen štednjak u kući tog jutra. U epizodi "G. Monk i Daredevil" Monk spominje da ima 312 fobija. Najjače od njih jesu: mizofobija (mikrobi), odontofobija (zubari), aihmofobija (oštri ili šiljati predmeti), laktofobija (mlijeko), emetofobija (povraćanje), nekrofobija (smrt), ofidiofobija (zmije), ohlofobija (gužve), akrofobija (visina), mikofobija (gljive), te strah od liftova, kako Monk navodi u epizodi "G. Monk i veoma, veoma star čovjek". U dodatku na to, nove fobije razvijaju se u naizgled nasumičnim intervalima, kao što je privremeni strah od ćebadi na kraju epizode "G. Monk pronalazi novog psihologa". Zbog prejakog straha od mikroba Monk ne dodiruje kvake na vratima i druge uobičajene predmete golim rukama, izbjegava kontakt s bilo čim prljavim i uvijek koristi higijenske maramice nakon fizičkog kontakta s ljudima, uključujući i najobičnije rukovanje.Mr. Monk and the Candidate, Andy Breckman, Monk, 12. 7. 2002, br. 1 & 2, sezona 1. Također ne može jesti hranu koju su dotakli drugi ljudi, kao što vidimo u epizodi G. Monk se zaljubljuje kad on i Leyla Zlatavich odu u restoran.

"Monk je živa legenda. Brz, briljantan, analitičan... s enciklopedijskim znanjem o raznim nekonvencionalnim i razvrstanim temama, od brava za vrata, hortikulture, preko arhitekture do ljudske psihologije."(Breckmanov opis Monka)Erdmann & Block, p. 5
Monkove fobije i poremećaj čine ga ovisnim o ličnom pomoćniku, tačnije, pomoćnici koja ga vozi gdje treba, obavlja kupovinu i uvijek ima zalihu higijenskih maramica pri ruci ("G. Monk upoznaje plejboja", "G. Monk ide na karneval" itd). Ona, također, aktivno učestvuje u organiziranju njegovog konsultantskog rada, a ponekad i sama istražuje slučaj.Franch, Valerie (22. 7. 2002), "Monk, A 'Zen-Sherlock Holmes thing' , PopMatters; preuzeto: 27. 12. 2008. Njegova prva pomoćnica, Sharona Fleming (Bitty Schram), samohrana je majka i medicinska sestra po profesiji. Policija San Franciska angažirala ju je da pomogne Monku da se oporavi od katatoničnog stanja u kojem je bio tri godine nakon Trudyinog ubistva. Nakon nekoliko godina odane službe, Sharona je napustila seriju polovinom treće sezone, vrativši se u New Jersey kako bi se opet udala za svog bivšeg muža Trevora."Mr. Monk and the Red Herring", Andy Breckman, Monk, 21. 1. 2005, br. 10, sezona 3. Nakon njenog naglog odlaska, Monk slučajno upoznaje Natalie Teeger (Traylor Howard) (Natalie je bila žrtva provale i napada, pa je policija pozvala Monka da pomogne na tom slučaju), koju zapošljava kao svoju novu pomoćnicu na kraju iste epizode ("G. Monk i mamac").

Monk izvodi uzaludne i bezuspješne pokušaje da učini svijet "balansiranim"."Mr. Monk Gets a New Shrink" Hy Conrad, Monk, 11. 8. 2006, br. 7, sezona 5."Mr. Monk Meets His Dad", Tom Scharpling, Daniel Dratch, Monk, [21. 11. 2006, br. 9, sezona 5. Opsjednut je simetrijom,Abernethy, Michael (26. 1. 2006), "Monk, Precarious" , PopMatters; preuzeto: 27. 12. 2008. idući dotle da uvijek reže palačinke na kvadrate."Mr. Monk's Other Brother", David Breckman, Monk, 9. 1. 2009, br. 10, sezona 7. Jako preferira familijarnost i strog pristup u svojim aktivnostima. Kroz prvih 5 sezona on pije jedino Sierra Springs vodu, a kasnije i izmišljenu Summit Creek, kroz posljednje tri sezone. Ustvari, u epizodi "G. Monk ide u Meksiko" nije okusio ni kap tečnosti nekoliko dana jer nigdje nije mogao pronaći Sierra Springs. Monk, također, ima velikih poteškoća u standardnim socijalnim situacijama, pa je otišao dotle da je na ceduljice zapisao kratke rečenice iz svakodnevnog razgovora u pokušaju da se uspješno socijalizira."Mr. Monk Goes to the Office", Nell Scovell, Monk, 29. 7. 2005, br. 4, sezona 4. Dok ga njegova opsesivna pažnja prema sićušnim detaljima društveno "sakati", to ga čini nadarenim detektivom i profilerom. Ima fotografsko pamćenje i može rekonstruirati čitave zločine na osnovu djelića detalja koji se njegovim kolegama čini nevažnim. Njegova metoda i zaštitni znak pri ispitivanju mjesta zločina, koji je Sharona zvala "njegov zen Sherlock Holmes fazon", jest da naizgled besciljno tumara oko mjesta zločina, povremeno dižući ruke kao kad se namješta kadar pri fotografiranju.Stewart, Susan (16. 9. 2007), "Happy to Be Neurotic, at Least Once a Week", The New York Times; preuzeto: 16. 10. 2008. Shalhoub je objasnio da Monk to radi jer to "izolira i reže mjesto zločina na dijelove", uzrokujući da Monk gleda u dijelove mjesta zločina umjesto u cijelo.

Monkovo delikatno mentalno stanje znači da njegovu sposobnost da radi mogu ozbiljno oštetiti razni faktori. Npr., u epizodi "G. Monk i štrajk komunalaca" smrad smeća spriječio ga je da lahko identificira osobu koja je ubila šefa sindikata komunalnih radnika Jimmyja Kusacka. Drugi primjer: kad je u jednoj epizodi došao na mjesto zločina koje je bilo u haosu, njegov prvi impuls jeste da izravna lampe, iako je često u mogućnosti da "isključi" svoje fiksacije kad ispituje leš ili sakuplja dokaz(e).Rosenberg, Howard (18. 10. 2002), "A sleuth who fidgets his way to the bad guys", Los Angeles Times; preuzeto: 25. 12. 2008. Iako je u seriji za Monkovo mentalno stanje rečeno da je rezultat Trudyine smrti,Fitzgerald, Toni (17. 11. 2008), "To Adrian Monk bid a sweet farewell" , Media Life Magazine; preuzeto: 27. 2. 2009. on pokazuje znakove OKP-a i u prisjećanjima na djetinjstvo."Mr. Monk and Little Monk", Joe Toplyn, Monk, 26. 8. 2005, br. 8, sezona 4. Kako bi se nosio s poremećajem i fobijama, Monk sedmično posjećuje psihijatra (dr. Charles Kroger u prvih 6 sezona i dr. Neven Bell u posljednje dvije), a u nekim epizodama i dnevno.Associated Press (9. 4. 2008), "'Monk' Actor Stanley Kamel Dies at 65", AOL; preuzeto: 27. 2. 2009.

 Pozadina  
 Djetinjstvo i porodica  
Monk je velškog porijekla, a rođen je 15. oktobra 1959. To vidimo u epizodi Sretan rođendan, g. Monk. Roditelji su mu bili veoma strogi i ponašali su se previše zaštitnički. Monkov otac Jack Monk Sr. (Dan Hedaya) napustio je njega i porodicu kad je Adrian imao osam godina – otišao je po kinesku hranu i nikad se nije vratio. Adrian ima i agorafobičnog brata Ambrosea (John Turturro), s kojim nije bio u kontaktu sedam godina nakon Trudyine smrti.Mr. Monk and the Three Pies", Tom Scharpling, Hy Conrad, Daniel Dratch, Monk, 23. 1 2004, br. 11, sezona 2. Rekao je i da mu je majka umrla 1994."Mr. Monk and the Big Game", Jack Bernstein, Monk, 21. 7. 2006, br. 3, sezona 5.

U epizodi "G. Monk i tri pite" otkriveno je da je Monk bio ljut na Ambrosea što mu se nikad nije javio nakon Trudyine smrti. Kada se konačno ponovo sretnu, Ambrose priznaje da ga nije zvao jer je vjerovao da je on odgovoran za nesreću. Naime, Trudy je kupovala Ambroseu lijek protiv kašlja i bila je u garaži te prodavnice/apoteke kad je ubijena. Njihov otac ostao je tzv. "nevidljivi lik" sve do epizode "G. Monk susreće svog oca" u petoj sezoni. Jack je objasnio da se one noći nije vratio jer je u kineskom kolačiću našao poruku "Ostani uz svog čovjeka"; shvatio je to kao da treba poći svojim putem. Adrian mu u početku nije oprostio, ali se zbližava s njim dok mu je pomagao oko njegovih kamiondžijskih dužnosti. Na kraju epizode Jack uči Adriana da vozi bicikl - nešto što nije uradio kad je Adrian bio dijete jer nije bio tu. Jack je također spomenuo da ima još jednog sina s drugom ženom - Jacka Jr.-a (Steve Zahn). Adrian se kasnije (u sedmoj sezoni) upoznaje s njim i pomaže da se oslobodi optužbi za ubistvo ("Drugi brat g. Monka"). 
 Trudyina smrt  
Kroz cijelu seriju Monk oplakuje Trudy (Melora Hardin/Stellina Rusich) koja je ubijena 14. 12. 199]. autom-bombom za koju je vjerovao da je bila namijenjena njemu."Mr. Monk vs. the Cobra", Andy Breckman, Monk, 28. 1. 2005, br. 11, sezona 3. Njena smrt pogoršala je Monkov već postojeći OKP.Wilkerson, David B., "NBC cable networks' big engagement" (11. 10. 2008), Marketwatch; preuzeto: 16. 10. 2008.Staff, (10. 4. 2008), "Shalhoub Pays Tribute To 'Monk' Co-Star" , CBS News; preuzeto: 16. 10. 2008. Godinu dana nakon toga policija San Franciska dala mu je otpust zbog psiholoških razloga. Monk to zove "privremenom suspenzijom" i nada se da će biti vraćen na posao. Njegova tuga i bol zbog Trudyine smrti intenzivna je i prisutna svakog dana njegovog života; više je puta rekao da nikad nije uistinu sretan i da ne očekuje da će to ikad više biti."Mr. Monk Takes a Vacation", Hy Conrad, Monk, 20. 9. 2002, br. 10, sezona 1. Od Trudyine smrti Monk radi kao savjetnik detektivâ iz policije San Franciska na različitim slučajevima.

Kako serija ide dalje, Monk otkriva nekoliko stvari u njegovoj stalnoj potrazi za Trudyinim ubicom."Mr. Monk Takes Manhattan", Andy Breckman, Monk, 18. 6. 2004, br. 1, sezona 3. Otkrio je da je bomba zaista bila namijenjena Trudy, a ne njemu i da ju je napravio Warrick Tennyson (Frank Collison)"Mr. Monk Goes to Jail", Chris Manheim, Hy Conrad, Monk, 5. 3. 2004, br. 16, sezona 2. koga je unajmio šestoprsti čovjek po imenu Frank Nunn (Courtney Gains)."Mr. Monk is on the Run", Tom Scharpling, Hy Conrad, Daniel Dratch, Monk, br. 15 i 16, sezona 6. U dvodijelnom finalu šeste sezone ("G. Monk je u bijegu") Monk konačno pronalazi Nunna koji tvrdi da je i on samo još jedan pijun u većoj igri i da nema pojma zašto je Trudy ubijena. Za ovo se ispostavilo da je dio veće namještaljke u kojoj Nunn postavlja još jednu bombu, a zatim namješta Monku njegovo ubistvo; ubijen je prije nego što ga je Monk mogao predati na hapšenje i uvjeriti ga da mu otkrije ime čovjeka koji ga je unajmio da ubije Trudy. Kad Monka oslobode optužbi za Nunnovu smrt, policija pronalazi Nunnovu korespondenciju koja datira iz vremena Trudyine smrti. Ne otkriva se nijedno ime, ali se upućuje na osobu koja je odgovorna za sve: "Sudija".

Trudy je rodila kćerku, Molly Evans, 2. januara 1983, prije nego što je upoznala Adriana. Da nije bila dana na usvajanje i da Trudy nije ubijena, to bi Adriana tehnički učinilo Mollyinim očuhom.

 Prijem  
 Prijem kritike  
Kritika je pozitivno reagirala na lik Adriana Monka. Howard Rosenberg iz Los Angeles Timesa nazvao je Monka "najoriginalnijim TV-detektivom ikad". U osvrtu na pilot-epizodu Tim Goodman iz San Francisco Chroniclea rekao je: "Sa svojom prošlošću i 'problemom' koji izaziva saosjećanje, ali koji je istovremeno i duhovit Monk je postao jedan od najomiljenijih TV-likova i nosi seriju koja je, da budemo iskreni, sva prošarana nevjerovatnostima i jednostavnošću".Goodman, Tim (19. 6. 2003), "Compulsively watchable/ Tony Shalhoub's phobic crime-solver has made 'Monk' a surprise hit", San Francisco Chronicle; preuzeto: 1. 2. 2009.  Monk se nalazi na 99. mjestu liste 100 najvećih TV-likova svih vremena magazina Bravo."Part 1". David Leaf, John Scheinfeld, The 100 Greatest TV characters, Bravo.

Shalhoubova glumačka izvedba također je dobila pohvale.Lacey, Gordon (8. 7. 2008), "Monk Season 6 — Review" , TV Guide; preuzeto: 27. 12. 2008.Bianco, Robert (7. 12. 2002), "Shalhoub shines in quirky cop show", USA Today; preuzeto: 27. 12. 2008. Michael Sauter iz Entertainment Weeklyja nazvao je Shalhoubovu izvedbu "originalnom i sjajnom".Sauter, Michael (18. 6. 2008), "Monk: Season One", Entertainment Weekly; preuzeto: 25. 12. 2008.  Nancy Franklin iz The New Yorkera rekla je da je Shalhoub "briljantan u prikazivanju tenzije između Monkove želje da savlada svoj poremećaj i njegove zagrižene odbrane svog ponašanja".Franklin, Nancy (7. 7. 2003), "Magnificent Obsession", The New Yorker; preuzeto: 25. 12. 2008. Michael Abernethy iz PopMattersa opisao je Shalhoubovu izvedbu "izuzetnom", a Melanie McFarland iz Seattle Post-Intelligencera navodi da je Shalhoub "pažljiv i nijansiran glumac".McFarland, Melanie (18. 6. 2004), "Monk ushers in a killer new season", Seattle Post-Intelligencer; preuzeto: 27. 12. 2008. Alan Sepinwall iz Star-Ledgera opisao je Shalhouba kao "savršenog glumca" za ovu ulogu.Sepinwall, Alan (29. 5. 2008), "Sepinwall on TV: 'In Plain Sight' review", Star-Ledger; preuzeto: 28. 12. 2008.
 Nagrade  
Shalhoub je dobio razne nagrade i nominacije za svoju izvedbu u Monku. Nominiran je za Emmyja za najboljeg glavnog glumca u humorističnoj seriji svake godine u periodu od 2003. do 2010, osvojivši tu nagradu 2003, 2005.Staff (23. 8. 2006), "Emmy Spotlight: The Men of Comedy", Entertainment Tonight (CBS Studios Inc.); preuzeto: 27. 12. 2008. i 2006. Shalhoub je 2003. osvojio i Zlatni globus za najboljeg glumca u humorističkoj seriji ili mjuziklu;Staff (20. 1. 2003), "'The Hours' Wins Best Film Drama Golden Globes", People Daily; preuzeto: 27. 12. 2008. nominiran je u istoj kategoriji 2004, 2005, 2007. i 2009."Hollywood Foreign Press Association 2007 Golden Globe Awards For The Year Ended December 31, 2006" , HFPA, 2006; preuzeto: 4. 5. 2008.Williams, Don (11. 12. 2008), "Golden Globes: 'True Blood','Mad Men' Among Nominees" , BuddyTV; preuzeto: 11. 12. 2008. Također je dobio i nagradu Udruženja filmskih glumaca za izvanrednu izvedbu glumca u humorističkoj seriji 2004. i 2005, a nominiran je u istoj kategoriji 2003, 2007, 2008. i 2009.

 Bilješke  

 Reference 


 Vanjski linkovi  
 Adrian Monk  na IMDB-u
 Adrian Monk na TVIV

Kategorija:Monk